open-index/open-wikipedia-markdown huggingface dataset:
St. James’s Palace

[thumb|Vchod do St. James's Palace z ulice [Pall Mall (Londýn)|Pall Mall.]]

**St. James's Palace** je jedným z najstarších palácov v Londýne. Nachádza sa na ulici Pall Mall, na sever od St. James’s Parku. Palác bol postavený v rokoch 1531 až 1536 kráľom Henrichom VIII., na mieste pôvodnej nemocnice zasvätenej sv. Jakubovi mladšiemu (angl.: St. James the Less). Odtiaľ je odvodený aj názov štvrte St. James's i meno neďalekého parku. Budova bola postavená z červených tehál v tudorovskom štýle.

Od roku 1698, potom ako vyhorel Whitehall Palace, sa St. James's Palace stal hlavným londýnskym sídlom panovníka a administratívnym centrom celej monarchie. Počas Cromwellovej vlády bol palác využívaný ako kasárne a neskôr ho zrekonštruoval kráľ Karol II. Panovníci Hanoverskej dynastie využívali potom palác ako svoje sídlo až do roku 1809, keď bol zničený požiarom. Z pôvodnej stavby sa zachovala iba brána Henricha VIII.

Počas opráv St. James's Palace kráľovská rodina sídlila v Buckingham House (dnešný Buckinghamský palác). Formálne ustanovenie Buckinghamského palácu ako hlavného kráľovského sídla v Londýne bolo prevedené za vlády kráľovny Viktórie.

St. James's je využívaný dodnes, napríklad tu má svoje formálne sídlo kráľovský dvor a akreditujú sa tu zahraniční diplomati. Taktiež je londýnskym sídlom princeznej Anny a Alexandry, princeznej z Kentu. Palác tvorí komplex rôznych budov, okrem iného York House, bývalé sídlo princa Charlesa a jeho dvoch synov princov Williama a Harryho a Clarence House, domov zosnulej Kráľovnej Matky a súčasná rezidencia Princa z Walesu.

Kráľovnina kaplnka (angl.: Queen's Chapel) bola postavená architektom Inigom Jonesom a na rozdiel od paláca je prístupná pre verejnosť. St. James's Palace je taktiež jedným z troch miest, kde máte možnosť vidieť príslušníkov jazdnej stráže.

## Dopravné spojenie
Najbližšie stanice londýnskeho metra:
* **[[Piccadilly Circus (stanica metra)|Piccadilly Circus]] ** (Piccadilly a Bakerloo Line)
* **[[Green Park (stanica metra)|Green Park]]** (Piccadilly a Victoria Line)

## Iné projekty

## Externé odkazy
* St. James's Palace na Royal Household; stránka palácu (po anglicky)

Kategória:City of Westminster
Kategória:Kráľovské sídla v Spojenom kráľovstve
Kategória:Stavby v Londýne
St. James’s Park

[thumb|Panoráma St. James's Parku. V pozadí je [London Eye.]]
thumb|St. James's Park.

**St. James’s Park** je jedným z Kráľovských parkov v Londýne. Nachádza sa na východ od Buckinghamského paláca a na západ od Downing Street v štrvrti St. James's v mestskom obvode City of Westminster. Jeho severnú hranicu tvorí ulica The Mall. 

## Dopravné spojenie
Najbližšie stanice London Underground:
* St. James’s Park (Circle a District Line)
* Westminster (Circle, District a Jubilee Line)
* Victoria (Circle, District a Victoria Line)

## Iné projekty

## Externé odkazy
* Oficiálna stránka  

Kategória:Londýnske parky a voľné priestranstvá
Kategória:City of Westminster
Hanča

right|thumb|Slovo ''hánčča'' napísané znakmi
**Hanča** [vyslov:hánčča] (v písme hanča: 漢字, v písme hangul: 한자) je kórejský názov pre čínske znaky. Presnejšie povedané, sú to tie čínske znaky, ktoré boli včlenené do kórejského jazyka, pričom pôvodná "čínska" výslovnosť bola prispôsobená zásadám kórejskej fonetiky.

## Pôvod názvu
Názov hanča sa skladá z dvoch čínskych znakov: 漢 (한 vyslov "hán"), ktorý označuje čínsky národ Han a znak 字 (자 vyslov "ča"), ktorý označuje písmo. Na druhej strane názov pre kórejskú abecedu hangul (한글) je zloženina dvoch slabík: 韓 han (한 t. j. kórejský) a gul (글 písmo). Hanča sú takmer identické s tradičnými čínskymi znakmi. 

Kórejskému názvu hanča zodpovedá v čínštine názov *han-c´* a v japončine názov *kandži*. Ale na rozdiel od kandži či súčasných čínskych znakov, ktoré boli zjednodušené, si hanča zachovali svoj pôvodný výzor a po stáročia sa takmer nezmenili.

## Slová
Hančao sú také kórejské slová, ktoré sa dajú zapísať pomocou znakov hanča. Avšak pôvodné kórejské slová a morfémy sa dajú zapísať jedine pomocou abecedy hangul. Ešte pred vytvorením abecedy v roku 1443 boli pokusy vytvoriť systém písma na základe zjednodušených znakov, ktoré by reprezentovali kórejské morfémy – hjangčchal (향찰 / 鄕札), kugjol (구결 / 口訣) a idu (이두 / 吏讀). Ale tieto systémy boli veľmi ťažkopádne a naučiť sa písať takýmto spôsobom vyžadovalo aj tak znalosť komplikovaného systému čínskych znakov. V skutočnosti sa všetky dokumenty písali v klasickej čínštine (podobne ako v Európe mala miesto latinčina). Prakticky sa pomocou hanča písalo v Kórei až do začiatku 20. storočia. Až v začiatkoch japonskej okupácie Kórey nacionalistické hnutie presadilo používanie abecedy.

## Dejiny
Zavádzanie čínskych znakov v Kórei bolo postupné. Najprv sa začali používať na označenie osobných mien a geografických názvov, neskôr na dokumentovanie dôležitých udalostí, až nakoniec každý, kto chcel zastávať verejný post musel ovládať klasickú čínštinu. Dnes takmer všetci Kórejčania môžu svoje mená zapísať pomocou hanča.

Výrazným posunom v používaní znakov bolo rozšírenie budhizmu na Kórejskom polostrove. Ale neboli to budhistické náboženské texty, ktoré podporili rozšírenie znakov, ale čínsky text *Čchondžamun* (천자문, Dielo s tisíc znakmi).

Od začiatku 20. storočia sa nahradili čínske znaky kórejskou abecedou. V skutočnosti plný rozvoj kórejského jazyka a abecedy nastal až po oslobodení spod japonskej okupácie v roku 1945. S rozdelením polostrova nastala aj diverzifikácia v používaní znakov hanča v severnej a južnej časti polostrova. Kým na juhu prechod od zmiešaného systému k zápisu jedine pomocou abecedy hangul bol plynulejší, na severe v roku 1948 na príkaz Kim Il-songa radikálne zakázali používať čínske znaky a okamžite sa prešlo na horizontálny zápis (predtým sa text zapisoval vertikálne zhora nadol a sprava doľava). V súčasnosti sa učí základných 2000 znakov na stredných školách v Južnej Kórei. Ale posledné generácie neovládajú znaky a sú k nim dosť ľahostajné.

## Referencie

Kategória:Kórejčina
Kategória:Písmo
Vannevar Bush

**Vannevar Bush** (* 11. marec 1890, Everett, Massachusetts, USA – † 30. jún 1974, Belmont, Massachusetts, USA) bol americký vedec, štátny úradník, vizionár a profesor elektrického inžinierstva.

## Kariéra
V roku 1945 v článku *As We May Think* publikovanom v časopise *The Athlantic Monthly* navrhol projekt zariadenia Memex, fungujúceho na princípe hypertextu. V roku 1945 ako riaditeľ Office of Scientific Research and Development publikoval správu nazvanú *Science The Endless Frontier*. A Report to the President (Veda nekonečná hranica - Správa pre prezidenta). Vykonával funkcie viceprezidenta Massachusetts Institute of Technology (MIT), prezidenta Carnegie Institution vo Washingtone DC v USA. Pôsobil ako vedúci National Defense Research Committee.

## Dielo
Napísal a vydal knihy a publikácie

* *As We May Think* (1945)
* *Science The Endless Frontier. A Report to the President*  (1945)
* *Memex Revisted* (1967)

## Bibliografia
### Knihy
* Bush, Vannevar: Science The Endless Frontier. A Report to the President. United States Government Printing Office, Washington, D.C. 1945

### Články
* Bush, Vannevar: As We May Think. In: The Athlantic Monthly, July 1945, http://www.theatlantic.com/doc/194507/bush

### Knihy o ňom
Zachary, G. Pascal: Endless Frontier. Vannevar Bush, Engineer of American Century. Free Press, 197, ISBN 0-02-935673-3

### Články o ňom
* Zachary, G. Pascal: The Godfather. Wired 5.11 November 1997, http://www.wired.com/wired/archive/5.11/es_bush.html?%20

## Iné projekty

## Externé odkazy
* www.boxesandarrows.com  
* Internet Pioneers 

Kategória:Futurológovia
Kategória:Priekopníci informatiky
Kategória:Informatici USA
Kategória:Vedci USA
Kategória:Absolventi MIT
Kategória:Osobnosti z Massachusetts
Končar TMK 2200

thumb|Končar TMK 2200

**Končar TMK 2200** je moderná nízkopodlažná električka vyrábaná chorvátskym konzorciom Crotram, predovšetkým firmou Elektroindustrija Končar.

Zatiaľ premáva v Záhrebe. 70 % komponentov je z Chorvátska. Dĺžka: , počet cestujúcich: 202, maximálna rýchlosť: /h. Celá električka je riadená synchrónnymi počítačmi a má osový podvozok, ktorý sa použil prvýkrát na svete.

## Iné projekty

## Externé odkazy
* Obrázky TMK 2200
* Informácie a novinky

Kategória:Električky
Kategória:Dráhové vozidlá vyrábané od roku 2003
Kategória:Kĺbové električky
Crozetove ostrovy

thumb|Mapa súostrovia.
**Crozetove ostrovy** () je súostrovie vulkanického pôvodu, nachádzajúce sa v južnej časti Indického oceánu, patriace pod správu Francúzska, ako súčasť Francúzskych južných a antarktických území.

## Geografia
Súostrovie sa nachádza na 46° južnej šírky a pozostáva zo šiestich ostrovov:
* západná skupina
** Île aux Cochons (prasací ostrov)
** Île des Pingouins (ostrov tučniakov)
** Îlots des Apôtres (ostrovčeky apoštolov) - dva menšie ostrovy - Grand Île a Petite Île a niekoľko skál
* východná skupina
** Île de la Possession (ostrov vlastníctva)
** Île de l’Est (východný ostrov)
Najvyšší bod je Mont Dufresne (1&nbsp;050&nbsp;m) na ostrove Île de l’Est, najväčší ostrov je Île de la Possession - 150&nbsp;km2. Celková plocha ostrovov (pevniny) je 352&nbsp;km2 a vzdialenosť medzi východnou a západnou skupinou je približne 94&nbsp;km. Ostrovy sú neobývané, s výnimkou výskumnej stanice na ostrove Île de la Possession. Crozetove ostrovy ležia na Crozetskej plošine, ich vek a odhaduje na 8,8&nbsp;mil.&nbsp;rokov.

### Podnebie
Ostrovy sa nachádzajú v miernom pásme, priemerné teploty sú 18&nbsp;°C v lete a 5&nbsp;°C v zimných mesiacoch. Celkový ročný úhrn zrážok je 2000&nbsp;mm a počet daždivých dní v roku asi 300. V súčasnosti nie sú zaľadnené, ale v minulosti boli pokryté ľadovcami. Asi 100 dní do roka sú ostrovy vystavené silnému vetru, cez 100&nbsp;km/hod.

## Biológia
Ostrovy sú sídlom niekoľkých druhov tučniakov (tučniak kráľovský), tuleňov, albatrosov, v okolí sa často vyskytujú kosatky a veľryby. Dosť vážnym zásahom do ekosystému ostrovov bolo prinesenie myší, krýs a mačiek. V minulosti sa na prasacom ostrove nachádzali aj voľne žijúce prasce a kozy (tiež dovezené ako zdroj potravy), ktoré však boli vyhubené.

## Dejiny
Ostrovy objavila francúzska expedícia v roku 1772 a sú pomenované podľa Julesa Crozeta - zástupcu veliteľa tejto expedície. V 19. storočí boli častým cieľom výprav lovcov tuleňov a veľrybárov. Od roku 1955 sú súčasťou Francúzskych južných a antarktických území, predtým boli závislým územím Madagaskaru. V roku 1963 bola na ostrove Île de la Possession postavená výskumná stanica obývaná celoročne skupinou 18 až 30 vedeckých pracovníkov, zaoberajúca sa meteorologickým, biologickým a geologickým výskumom.

## Referencie

## Iné projekty

## Externé odkazy
* 
* Crozetove ostrovy na Dicover France


Kategória:Zámorské územia Francúzska
Gouda (syr)

**Gouda** je polotvrdý syr z provincií Zuid-Holland a Utrecht v Holandsku.

Syr sa tradične formuje do ploských bochníkov v tvare kolesa, má tenkú žltú kôru a je obalený do parafínového vosku. Mladý syr má pevné svetložlté cesto, posiate malými nepravidelnými vzduchovými bublinami a občas aj veľkými dierami. Syr je mäkký a pružný, s maslovou arómou pripomínajúcou topený syr. Vo veľmi miernej chuti je cítiť fondán s orieškami. Ako syr dozrieva, jeho kôra hrubne a cesto tmavne a tvrdne, najmä na okrajoch. Príchuť dozrieva a dáva syru oveľa robustnejšiu chuť. Zrelý syr chutí slano s lahodnou ovocnou príchuťou a sladkým zakončením. Syr zrejúci dlhšie ako dva roky má silnú príchuť karameliek.

Na goudu sa používa pasterizované mlieko. Hotový syr sa namáča do vosku, aby sa predĺžil jeho skladovací čas. Povrchový vosk má rozličné farby a niekedy poukazuje na prítomnosť prísad v syre, napríklad byliniek (zelený vosk) alebo celej rasce (oranžový vosk). Niektoré dozreté goudy majú čierne voskovanie.

thumb|left|Gouda

## Iné projekty

Kategória:Holandské syry
Kategória:Syry z kravského mlieka
Trygve Halvdan Lie

**Trygve Halvdan Lie** (* 16. júl 1896, Oslo – † 30. december 1968, Geilo) bol nórsky politik a v rokoch 1946 až 1952 prvý generálny tajomník OSN.

## Osobný život
Jeho otec Martin odišiel do Ameriky pracovať ako tesár, matka viedla penzión. Vyštudoval univerzitu v Osle a v roku 1919 dostal akademický titul doktor práv. V roku 1921 sa oženil s Hjørdis Jørgensenovou a mali spolu tri dcéry: Sissel, Guri a Mette.

## Kariéra politika
Ako pätnásťročný sa v roku 1911 pridal ku mládežníckej organizácii nórskej robotníckej strany, kde v rokoch 19191922 pôsobil ako poradca tajomníka strany a v roku 1926 sa sám stal tajomníkom strany. Keď sa robotnícka strana dostala do parlamentu, Lie bol roku 1935 menovaný ministrom spravodlivosti, kde zotrval do roku 1939, neskôr od júla 1939 do septembra toho istého roku bol minister obchodu a priemyslu. Lie udelil Levovi Trockému povolenie na pobyt po jeho vyhostení zo Sovietskeho zväzu, no neskôr mu prikázal Nórsko opustiť.

V roku 1940, keď Tretia ríša napadla Nórsko, Lie dal príkaz nórskej flotile lodí, aby odplávala do spojeneckých prístavov. V júni 1940 sám odišiel do Anglicka, kde sa stal v decembri zastupujúcim ministrom zahraničia v nórskej exilovej vláde, vo februári roku 1941 sa stal plnohodnotným ministrom zahraničia.

V roku 1946 viedol nórsku delegáciu pri konferencii OSN v San Franciscu, kde bol 1. februára menovaný prvým generálnym tajomníkom OSN.

Ako generálny tajomník Lie podporoval vznik Izraela a Indonézie, stiahnutie sovietskych vojenských síl z Iránu a ukončenie bojov v Kašmíri. Vyjadril podporu a pomáhal pri zháňaní pomoci pre Kórejskú republiku po tom, čo bola napadnutá KĽDR, čím upútal pomoc Sovietskeho zväzu, ktorý podporoval komunistický režim v KĽDR. Lie bol odporca vstupu Španielska do OSN, kvôli Francovmu diktátorskému režimu.

Čelil kritike kvôli neschopnosti pri vyjednávaní vo veci Berlínskej blokády, ako aj kvôli neschopnosti skôr ukončiť vojnu v Kórei. V roku 1950 bolo jeho pôsobenie predĺžené o ďalšie tri roky, v pomere hlasov 46 za ku 5 proti. Spojené štáty boli za jeho zotrvanie, zatiaľ čo Sovietsky zväz za jeho odstúpenie. Po kritike zo strany amerického senátora Josepha McCarthyho Trygve Lie zo svojej funkcie 10. novembra 1952 odstúpil.

V nórskej politike ostal aj po odstúpení z funkcie generálneho tajomníka OSN, bol miestodržiteľom v Osle a minister vnútra a obchodu.

Zomrel v roku 1968 na srdcový infarkt.

## Referencie

## Iné projekty

Kategória:Nórski politici
Kategória:Generálni tajomníci OSN
Kategória:Osobnosti z Osla
Kategória:Úmrtia na infarkt myokardu
Luigi Cavalli-Sforza

**Luigi Luca Cavalli-Sforza** (* 25. január 1922, Janov, Taliansko – † 31. august 2018, Belluno) bol taliansky populačný genetik.

## Kariéra
Narodil sa v Taliansku. V rokoch 1951 až 1962 pôsobil ako profesor genetiky na University of Parma v Parme v Taliansku. Od roku 1970 pôsobí na Stanford University. Je emeritným profesor na School of Medicine na Stanford University.

## The Kistler Prize
V roku 2002 mu bola udelená The Kistler Prize. Je jedným zo zakladateľov Human Genome Diversity Project.

## Dielo
* *Cultural Transmision and Evolution. A Quantitative Approach* (spoluautor)  (1981)
* *The History and Geography of Human Genes* (1994)
* *The Great Human Diasporas. The History of Diversity and Evolution* (spoluautor) (1995)
* *Genes, Peoples, and Languages* (2000)

## Bibliografia
* Edwards, A.W,F, and Cavalli-Sforza, L.L. : Reconstruction of evolutionary trees. In: Phenetic and Phylogenetic Classification, edited by Heywood, V. H.  and McNeill, J.: Systematics Association pub. no. 6, London 1964
* Cavalli-Sforza, L.L. and Edwards,A.W.F.: Analysis of human evolution. In Genetics Today. Proceedings of the XI International Congress of Genetics, The Hague, The Netherlands, September, 1963, volume 3, Edited by Geerts, S. J.. Pergamon Press, Oxford 1965
* Cavalli-Sforza, L.L. and Edwards, A.W.F.: Phylogenetic analysis: models and estimation procedures. American Journal of Human Genetics 19 / 1967
* Cavalli-Sforza, L. L. and Bodmer, W. F. : The Genetics of Human Populations. W. H. Freeman, San Francisco 1971, reprinted Dover Publications 1999
* Cavalli-Sforza, L. L. and Feldman, M: Cultural Transmission and Evolution. Princeton University Press, Princeton 1981
* Cavalli-Sforza, L. L., Menozzi, P., Piazza, A.: The History and Geography of Human Genes. Princeton University Press, Princeton 1994
* Luigi Luca Cavalli Sforza, *Il caso e la necessità*, Di Renzo Editore, Roma, 2007

## Referencie

## Externé odkazy
* Biografia
* Genes, Peoples, and Languages
* The Great Human Diasporas- The History of Diversity and Evolution

Kategória:Talianski biológovia
Kategória:Evoluční biológovia
Kategória:Genetici
Kategória:Futurológovia
Kategória:Zahraniční členovia Kráľovskej spoločnosti
Kategória:Rytieri veľkokríža Radu za zásluhy Talianskej republiky
Kategória:Osobnosti z Janova
Neskorý paleolit

**Neskorý paleolit** je (odhliadnuc od mezolitu) posledné obdobie paleolitu. Trval 13 000/11 000 pred Kr. – 8 300/8 200/8 000/7 500/7 400 al.(novšie)9000/9 600/10 000 pred Kr.

## Časové vymedzenie
O vymedzení začiatku pozri mladý paleolit (v užšom zmysle). Vymedzenie konca: 8 300/8 200 pred Kr, je staršie (a chybné) datovanie konca pleistocénu (=začiatku holocénu/ preboreálu) dodnes na Slovensku a inde zachované ako tradičný koniec paleolitu, 8 000 pred Kr. je okrúhle číslo a staršie datovanie začiatku poslednej tretiny preboreálu (=začiatku mezolitu), 7 500/7 400 je datovanie v niektorých oblastiach (severná Európa), 9 000 pred Kr. je okrúhle číslo a novšie datovanie začiatku poslednej tretiny preboreálu (=začiatku mezolitu). V niektorých deleniach je koniec paleolitu (=začiatok mezolitu) zhruba identický s koncom pleistocénu (=začiatkom holocénu/preboreálu), čomu zodpovedá číslo cca. 9 600 pred Kr. (v starších deleniach 8 200 pred Kr.) alebo zaokrúhlene 10 000 pred Kr. (v starších deleniach 8 000 pred Kr.).

Neskorý paleolit spolu s mladým paleolitom v užšom zmysle tvorí mladý paleolit v širšom zmysle. 

## Geológia/podnebie
Počas tohto obdobia sa z geologického hľadiska okolo 9 600 pred Kr. skončil pleistocén a posledná ľadová doba (würm) a začal sa holocén (poľadová doba). Na začiatku holocénu sa v Európe rozpúšťali ľadovce, ustúpili na sever, stúpla hladina oceánu. Tundry v Európe ustúpili na sever, chladné stepi sa zmenili na lesy a pralesy, chladnomilné čriedové zvieratá mizli alebo postupovali na sever. (Zrejme) tieto zmeny potom aj viedli z historického hľadiska k nástupu mezolitu.

## Antropogenéza
V tomto období sa už vyskytoval iba druh Homo sapiens, presnejšie cca. do 8 000 pred Kr. kromaňonec, po 8 000 pred Kr. už človek úplne zhodný s dnešným.

## Slovensko

Kategória:Paleolit
Arthur Jensen

**Arthur Jensen** (* 24. august 1923, San Diego, Kalifornia, USA – † 22. október 2012) bol americký psychológ.

## Kariéra
Pôsobil ako emeritný profesor vzdelávacej psychológie na Kalifornskej univerzite v Berkeley v Kalifornii. Zaoberal sa psychometriou.

## Dielo
Je autorom kníh 
* *Vzdelanosť a skupinové diferencie* (1973)
* *G faktor – Veda mentálnej schopnosti* (1998) 

## The Kistler Prize
Stal sa štvrtým nositeľom Kistlerovej ceny - The Kistler Prize, ktorá mu bola udelená v roku 2003 za vedecký výskum ľudskej inteligencie a vytvorenie genetickej bázy pre individuálne rozdiely v ľudskej inteligencii.

## Bibliografia
* Miele, Frank: Intelligence, Race, and Genetics: Conversations with Arthur R. Jensen. Westview Press, 2002 ISBN 081334008X

Kategória:Psychológovia USA
Vincent Sarich

**Vincent M. Sarich** (* 13. december 1934, Chicago, Illinois, USA - † 27. október 2012, Shoreline, Washington) bol americký vedec a antropológ. 

## Kariéra
Pôsobil ako profesor antropológie na Kalifornskej univerzite v Berkeley v Kalifornii v USA. Je autorom hypotézy molekulárnych hodín, ktorá je považovaná za míľnik v štúdiách ľudskej evolúcie. 

## The Kistler Prize
Je piatym nositeľom Kistlerovej ceny - The Kistler Prize, ktorá mu bola udelená v roku 2004 za vedecký výskum ľudskej evolúcie.

## Referencie

Kategória:Vedci USA
Kategória:Antropológovia USA
Kategória:Futurológovia
Kategória:Osobnosti zo Chicaga
Robert Zubrin

**Robert Zubrin** (* 19. apríl 1952) je americký vizionár, aerokozmický inžinier, spisovateľ a publicista.

## Kariéra
Robert Zubrin je zástancom osídľovania Marsu a migrácie do kozmu. V roku 1988 založil Mars Society. Je prezidentom International Mars Society.

## Mars Direct
Mars Direct je plán dosiahnutia povrchu Marsu ľudskou posádkou a cesty späť s využitím miestnych zdrojov (ISRU). Scenár tejto stretégie vypracovával Zubrin pre  Lockheed Martin. Tvrdil, že misia s využitím miestnych zdrojov bude osem krát lacnejšia, ako misia pôvodne navrhovaná s NASA.

## Dielo
Napísal a publikoval knihy:
* *The Case for Mars. The Plan to Settle Red Planet and Why We Must* (spoluautor) (1996)
* *Islands in the Sky. Bold New Idea for Colonizing Space* (spolueditor) (1996)
* *Mars: Humanity´s Next Giant Leap* (1999)
* *Entering Space. Creating a Spacefaring Civilization* (2000)
* *First Landing* (2002)
* *On the Mars. Colonizing a New World* (spolueditor) (2002)
* *The Holy Land* (2003)
* *Mars on Earth. The Adventures of Space Pioneers in the High Arctic* (2003)

## Externé dkazy
* Mars Society 
* Mars Stuff 

## Referencie

Kategória:Futurológovia
Kategória:Transhumanizmus
Kategória:Osídľovanie vesmíru
Kategória:Spisovatelia USA
Kategória:Publicisti USA
Kategória:Inžinieri USA
Kategória:Popularizátori kozmonautiky
Alrai

**Alrai** (arab. kalb al-rá`í – pastierov pes), **Errai** alebo **Gama Cephei** (γ Cep/γ Cephei) je dvojhviezda v súhvezdí Cefeus. Hlavná zložka je podobor zdanlivej jasnosti 3,22m, spektrálneho typu K1, triedy svietivosti IV. Vzdialenosť od Zeme je približne 45 ly.

Kategória:Súhvezdie Cefeus
Kategória:Bayerove objekty
Kategória:Dvojhviezdy
Kategória:Hviezdy s planétami
Kategória:Flamsteedove objekty
Kategória:Oranžové podobry
Kategória:Červené trpaslíky
No Prayer for the Dying

***No Prayer for the Dying*** je ôsmy štúdiový album britskej heavy metalovej skupiny Iron Maiden na ktorom sa po prvýkrát objavil gitarista Janick Gers. Autorom obalu singlov a obalu albumu je výtvarník Derek Riggs.

## Zoznam skladieb
# „Tail Gunner“ (Harris, Dickinson) -  4:15   
# „Holy Smoke“ (Harris, Dickinson) -  3:49  
# „No Prayer For The Dying“ (Harris) - 4:23   
# „Public Enema Number One“ (Murray, Dickinson) - 4:13   
# „Fates Warning“ (Murray, Harris) - 4:12   
# „The Assassin“ (Harris) - 4:35 
# „Run Silent Run Deep“ (Harris) - 4:35    
# „Hooks In You“ (Dickinson, Smith) - 4:08   
# „Bring Your Daughter... To The Slaughter“ (Dickinson) - 4:45   
# „Mother Russia“ (Harris) - 8:02

## Single
* „Holy Smoke“
** bonus: „I'm A Mover“
vydané: 10. september 1990
* „Bring Your Daughter...To The Slaughter“
** bonus: „All In Your Mind“
vydané: 24. december 1990

## Zostava
* Steve Harris - basová gitara      
* Dave Murray - rytmická a sólová gitara
* Bruce Dickinson - spev 
* Nicko McBrain - bicie 
* Janick Gers - rytmická a sólová gitara

## Zaujímavosti
Oficiálne „Tail Gunner“ ako singel nevyšiel ale jeho artworky sa objavili na internete.

           

Kategória:Albumy Iron Maiden
Kategória:Hudobné albumy z 1990
Benjamin Britten

**Edward Benjamin Britten** (* 22. november 1913, Lowestoft, Spojené kráľovstvo – † 4. december 1976, Aldeburgh) bol britský hudobný skladateľ, klasik hudby 20. storočia. 

Kompozičný štýl Benjamina Brittena ovplyvnila staroanglická tvorba Thomasa Weelkesa a Henryho Purcella. Inšpiroval ho aj anglický folklór, ktorý je však v jeho skladbách prítomný vo veľmi štylizovanej podobe a talianska opera 19. storočia, predovšetkým Rossiniho diela. 

Pre Brittenovu prácu je typická spontánnosť a invenčnosť, pripomínajúca Mozartovu či Schubertovu kompozičnú ľahkosť. Britten odmietal prijímať súdobé prístupy, predovšetkým nové racionálne a umelo konštruované skladateľsko-technologické princípy, preto má jeho hudba bližšie skôr ku Stravinského neoklasicizmu, než napríklad k Schönbergovi a jeho dodekafonickej škole. Skladateľova tvorba a formálne rozpätie sú rozsiahle, zahŕňa opery (celkom dvanásť), balety aj orchestrálne a vokálno-inštrumentálne diela rovnako ako komorné skladby pre najrôznejšie obsadenie. Ešte počas svojho života získal celý rad prestížnych ocenení.

## Najvýznamnejšie diela
* *War Requiem* 
* *Peter Grimes*
* *Billy Budd*
* *The Turn of the Screw*
* *A Midsummer Night's Dream*
* *Nocturne*
* *Cantata Misericordium*
* *Missa brevis in A*
* *Curlew River*
* *Symphony for Cello and Orchestra*
* *Death in Venice*
* *A Young Person's Guide to the Orchestra*
* *Ceremony of Carols*
* *Variations on a Theme of Frank Bridge for String orchestra*
* *Simple Symphony*

## Iné projekty

## Externé odkazy
* Životopis

Kategória:Britskí hudobní skladatelia
Kategória:Operní skladatelia
Kategória:Britské LGBT osobnosti
Kategória:Členovia Académie des beaux-arts
Marcel Šterbák

**Marcel Šterbák** (* 18. august 1980, Košice) je bývalý slovenský hokejový obranca.

## Životopis
Syn trénera Ján Šterbáka začínal s hokejom ako štvorročný v Košiciach. Začínal v juniorke HC Košice kde v sezóne 95/96 získal až 56 plusových bodov. Za juniorku hral aj ďalšie dve sezóny a v sezóne 98/99 si to namieril do Spišskej Novej Vsi. Tam zažil aj svoj extraligový debut. V sezóne 99/00 zažil Marcel spoločne so Spišskou Novou Vsou ústup z pozície, keď vypadli hráči HK VTJ z extraligy. 

Pred sezónou 2000/01 sa vrátil do Košíc. Tam odohral 39 zápasov a získal šesť bodov za tri góly a tri asistencie ktoré pomohli Košiciam obsadiť piatu priečku. O sezónu neskôr už hral iba 26 zápasoch a v nich nazbieral 3 body a 10 plusové body. V sezóne 02/03 hral v Košiciach a odohral 36 zápasov bez bodu a prvoligovom Trebišove spolu odohral 13 zápasov so 6 bodmi za dva góly a štyri asistencie. O sezónu neskôr odohral za Košice 18 zápasov bez bodu a 1 zápas za "B" mužstvo Košíc (Trebišov), kde nebodoval. Následne zamieril do Martina v ktorom za "A" mužstvo odohral 32 zápasov bez bodu a zaznamenal 18 mínusových bodov. Sezónu dohral v Košiciach v play-off hral 8 osem zápasov a nezaznamenal ani bod. Táto sezónu bolo najhoršia v jeho kariére. Kde minulú sezónu skončil tam aj začal. V rodných Košiciach za ktoré odohral 36 zápasov zasa bez bodu. Nastal prechod na farmu do Trebišova za ktorý odohral 5 zápasov s bilanciou 2+3 a potom odišiel do Liptovského Mikuláša, kde odohral 12 zápasov v základnej časti a 5 v play-off bez bodu. V sezóne 05/06 odohral na Liptove 52 zápasov v ktorých zaznamenal 5 asistencií a pomohol Liptovskému Mikulášu udržať sa v extralige. 

Od sezóny 2006/07 pôsobil v Košiciach, kde sa mu začalo dariť a v 51 zápasoch zaznamenal 20 bodov za 11 gólov a 9 asistencii, čím si vyslúžil aj miesto v Slovenskej reprezentácii. V sezóne 2008/09 získal titul s klubom HC Košice.

## Externé odkazy

* 
* 
* Marcel Šterbák na eliteprospects.com

Kategória:Slovenskí hokejisti
Kategória:Hráči HC Košice
Kategória:Hráči HK Poprad
Kategória:Hráči MsHK Žilina
Kategória:Hráči BK Mladá Boleslav
Kategória:Hráči MHk 32 Liptovský Mikuláš
Kategória:Hráči HK Trebišov
Kategória:Hráči MHC Martin
Kategória:Hráči HK Spišská Nová Ves
Kategória:Osobnosti z Košíc
American Astronomical Society

**American Astronomical Society** (skratka **AAS**, doslova *Americká astronomická spoločnosť*) je spoločnosť združujúca amerických astronómov profesionálov. Vznikla v roku 1897. Vydáva časopis *[[The Astronomical Journal a Bulletin AAS]]*.

Kategória:Astronomické organizácie
Kategória:Astronómia v USA
AAS

**AAS** môže byť:
* American Astronomical Society
* Acta Apostolicae Sedis
* Atómová absorpčná spektrometria

**A.A.S.** môže byť:
* Ancient Astronaut Society
* A.A.S. GmbH, Forschungsgesellschaft für Archäologie, Astronautik und SETI
Île de l’Est

**Île de l'Est** (doslova *východný ostrov*, 10&nbsp;×&nbsp;19&nbsp;km) je najvýchodnejší ostrov Crozetových ostrovov. Je to vlastne pozostatok vyhasnutého stratovulkánu prevažne bazaltového zloženia, silne erodovaného  glaciálnou činnosťou. Je to najstarší ostrov súostrovia, ale na východnej strane sa nachádzajú mladšie troskové kužele, pravdepodobne holocénneho veku.

## Externé odkazy
* www.volcano.si.edu  - ostrov Île de l'Est na Global Volcanism Program 

Kategória:Sopky zámorských území Francúzska
Kategória:Sopky Indického oceánu
Kategória:Stratovulkány
Kategória:Crozetove ostrovy
ANNA 1B

náhľad|ANNA 1B
**ANNA 1B** (z angl. *Airforce Navy NASA Army*) bola americká geodetická družica určená na presné zameriavanie vzdialených miest na povrchu Zeme. Štartovala 31. októbra 1962 na dráhu s perigeom 1&nbsp;079 km, apogeom 1&nbsp;180 km, sklonom 50,15°, užitočným zaťažením 158 kg.

Kategória:Umelé družice Zeme
Kategória:Umelé družice USA
Kategória:Kozmonautika v 1962
Anik (družica)

**Anik** je typ telekomunikačných družíc. Tri družice tohto typu vypustené v USA v rokoch 1972-1975 tvoria televízny systém pre Kanadu s 12 farebnými kanálmi, respektíve s 5 760 telefónnymi linkami. Otáčajú sa synchrónne so Zemou nad Južnou Amerikou.

Kategória:Umelé družice Zeme
Kategória:Telekomunikačné družice
Kategória:Kanadské umelé družice
Anik

**Anik** môže byť:
*názov družíc, pozri Anik (družica)
*vrch v Rusku, pozri Anik (vrch)
*výraz pre Iránčana arménskeho pôvodu
Anglo-Australian Observatory

**Anglo-Australian Observatory** je anglicko-austrálske observatórium (Siding Spring pri Coonabarabrane, Austrália; +149°4,0'; -31°16,6'; 1&nbsp;164 m), vybudované 450 km severozápadne od Sydney. V činnosti je od roku 1973, pôvodne vysunutá stanica observatória Mount Stromlo Observatory. Zameriava sa na spektroskopiu a fotometriu hviezd. 

## Vybavenie
* 389 cm reflektor (Anglo-Australian Telescope, v činnosti od r. 1975), 
* 104 cm, 66 cm a 61 cm reflektor. 
* Od r. 1973 má 125/183 cm Schmidtovu komoru z observatória v Edinburghu (Royal Observatory Edinburgh).

Kategória:Astronomické observatóriá v Austrálii
Kategória:Stavby v New South Wales
Anonymus (družica)

**Anonymus** je typ tajnej vojenskej a špionážnej družice USA. Družice Anonymus nahradili družice Discoverer, Samos a Midas. Štartovalo ich veľmi veľa na odlišné dráhy, od extrémne nízkych (apogeum 125 km) až po vysoké (apogeum vyše 1&nbsp;000 km), s rôznym sklonom. Vyniesli ich zväčša nosné rakety Atlas Agena, Thor Agena, Titan a ďalšie zo základne Vandenberg, neskôr z Western Test Range. Na obežných dráhach ich bolo súčasne aj sto.

Kategória:Umelé družice Zeme
Kategória:Špionážne družice
Kategória:Umelé družice USA
Najstarší paleolit na Slovensku

Toto je článok o najstaršom paleolite (2,6/2,5 mil. – 0,6/0,7/1 mil. pred Kr.) na území Slovenska. 

## Geológia
Tomuto obdobiu geologicky zodpovedá (nie len na Slovensku):
* od 2,588 mil. rokov pred Kr.:
**štvrtohory (alebo od 1,806 mil. rokov)
**ľadová doba so striedajúcimi sa glaciálmi (ľadovými dobami) a integlaciálmi (interglaciálmi)
* koniec pliocénu (do 1,806 mil. pred Kr.) a starý pleistocén (1,806 mil. rokov – 0,781 mil. rokov pred Kr.)

## Nálezy pravekých živočíchov
Našli sa početné archeozoologické nálezy (najmä mamuty). Pre nálezy primátov (okrem človeka) je významné nálezisko Devínska Nová Ves:
* 25 – 15 miliónov rokov starý je nález troch (?siedmich) kostier pliopiteka (*(Epi)Pliopithecus Vindobonensis* – nadčeľaď pliopitekoidovce – infrarad úzkonosovce) z roku 1952 z tzv. Zapfeho štrbiny v stokerauskej vápenke v Devínskej Novej Vsi. Dnes je uložený vo viedenskom múzeu prírodných dejín *[[Naturhistorisches Museum Wien]]*. Čeľaď pliopitekov má podľa niektorých názorov kľúčový význam pri počiatkoch evolúcie človeka.
* Celosvetový význam má nález hominoidovca (ľudoopice v širšom zmysle) z náleziska Sandberg z Devínskej Novej Vsi. Je nález starý 14 – 10 miliónov rokov pred Kr. Ide o zuby druhu *[[Griphopitecus suessi]]* (v minulosti *Griphopitecus darwini*, pôvodne *Sivapithecus darwini*; pozri dryopitekovité). Nález bol opísaný roku 1902. Tunajšie nálezy dali druhu meno.

Za zmienku stojí problematický nález z roku 1951 v hnedouhoľnej bani v Novákoch. Našla sa tam údajne kostra samice s mláďaťom, ktorá by podľa veku geologickej vrstvy mohla patriť do rodu Sivapithecus (Ramapithecus). Miestny vedúci pracovník dal kostru zničiť.

## Nálezy človeka
Z tohto obdobia nálezy druhu človek z územia Slovenska (zatiaľ) nie sú, čo je spôsobené tým, že pri pohľade na geologickú štruktúru Slovenska chýbajú uloženiny zo starého (spodného) pleistocénu, čo spôsobuje, že je vôbec problém na Slovensku odlíšiť koniec pliocénu a začiatok pleistocénu. Treba dodať, že jeden nález bol, a to dokonca nález lebky, ale sa stratil. Bol (by) to najstarší hominidný pozostatok v Európe (pozostatok druhu *[[Homo erectus]]* ešte predtým ako sa z neho vyvinul *[[Homo heidelbergensis]]*). Išlo o nález lebečnej časti hlavy (zrejme druhu *Homo erectus*) s mohutne vyvinutými nadočnicovými oblúkmi a značne šikmým čelom. Našiel sa v Grünapfelovom kameňolome v Spišskom Dreveníku (dnes Spišské Podhradie) v geologických vrstvách rozhrania treťohôr a štvrtohôr (teda okolo 1,8 milióna rokov pred Kr.) spolu s ďalšími kosťami. Lebka sa stratila po druhej svetovej vojne.

## Referencie

Kategória:Paleolit
Kategória:Dejiny Slovenska
Île aux Cochons

**Île aux Cochons** (doslova "ostrov s prasatami/prasací ostrov", 8&nbsp;×&nbsp;10&nbsp;km) sa nachádza na západnom konci Crozetových ostrovov. Masív ostrova tvorí vyhasnutý stratovulkán, jeho vrchol je ukončený malou kalderou a boky sú pokryté viac než 60-timi mladými troskovými kužeľmi. Kužeľ Morne Rouge na východnom úpätí je podobného veku, ako najmladšie troskové kužele na Île de la Possession - pár stovák rokov.

## Externé odkazy
* www.volcano.si.edu  - ostrov Île aux Cochons na Global Volcanism Program 

Kategória:Sopky zámorských území Francúzska
Kategória:Sopky Indického oceánu
Kategória:Stratovulkány
Kategória:Crozetove ostrovy
Antoniadi

**Antoniadi** môže byť:
* impaktný kráter na povrchu Marsu, pozri Antoniadi (kráter)
* bol grécky astronóm, pozri Eugène Michel Antoniadi
Bartolomé de las Casas

**Bartolomé de las Casas** (* 1484, Sevilla – † 17. júl 1566, Madrid) bol misionár a dominikán španielskeho pôvodu, ktorý pôsobil v Latinskej Amerike v čase kolonializmu. Verejnosti je známy najmä svojou kronikou nazvanou *Brevísima relación de la destrucción de las Indias* (O krajinách indijských pustošení a vyľudňovaní správa najstručnejšia, 1552), v ktorej sa zastával Indiánov a podával svedectvo o otrasných krutostiach, ktoré na nich conquistadori páchali.

Pôsobil ako biskup diecézy Chiapas v Mexiku. Bolo po ňom premenované mesto *Ciudad Real* na San Cristóbal de las Casas.

## Referencie


## Pozri aj
* Chiapas
* Mayské jazyky

## Iné projekty

Kategória:Narodenia v 1484
Kategória:Úmrtia 17. júla
Kategória:Úmrtia v 1566
Kategória:Mexickí spisovatelia
Kategória:Osobnosti zo Sevilly
Kategória:Služobníci Boží
Kategória:Španielski dominikáni
Kategória:Španielski misionári
Starý paleolit na Slovensku

Toto je článok o starom paleolite v užšom zmysle (0,6/0,7/1 mil. - 250 000 pred Kr. ) na území Slovenska.

## Geológia a podnebie
Tomuto obdobiu geologicky zodpovedá (nie len na Slovensku):
* pokračovanie
**štvrtohôr 
**ľadovej doby so striedajúcimi sa glaciálmi (ľadovými dobami) a integlaciálmi (interglaciálmi)
* koniec starého pleistocénu (1,806 mil. rokov - 0,781 mil. rokov pred Kr.) a celý resp. podstatná časť stredného pleistocénu (0,781 mil. - 0,126 mil. rokov pred Kr.)

Do tohto obdobia spadajú glaciály günz, mindel a časť risu plus príslušné interglaciály (v závislosti od toho ako sa stanoví časová hranica starého paleolitu môže günz patriť aj do najstaršieho paleolitu, a v niektorých deleniach, v ktorých sa starý paleolit končí okolo 130 000/125 000 pred Kr. patrí do starého paleolitu celý riss). V čase glaciálov prírodné prostredie strednej Európy ovplyvňovalo jednak škandinávske zaľadnenie (severne od Slovenska) a jednak alpské zaľadnenie, menšie ľadovce však boli aj na území Slovenska vo Vysokých Tatrách, Nízkych Tatrách, v Malej Fatre a v slovenských Beskydách.

## Nálezy
Z tohto obdobia máme z územia Slovenska (čiastočne sporné) doklady o prítomnosti druhu človek, presnejšie zrejme druhu Homo heidelbergensis (v minulosti označovaného ako Homo erectus), nie kostrové. Sú to:
* Okruhliaková industria (oldowanská kultúra) z obdobia mindelu (cca. 600 000/500 000 – 400 000/300 000 pred Kr.) z Bratislavy a z Myjavskej pahorkatiny. Prvý nález okruhliakovej industrie na Slovensku urobil T. Lugs v 60. rokoch 20. storočia v Bratislave medzi Ahojom a továrňou Figaro. Išlo o jednostranný sekáčikovitý nástroj vyrobený z okruhliaka kremeňa. Prvý nález pästného klina na Slovensku takisto pochádza z Bratislavy. Našli ho na stavenisku Elektrotechnickej fakulty TU v Mlynskej doline. Je obostranne plošne opracovaný, ide o významný nález, jeho časové zaradenie nie je isté. Našiel o J. Cuper. 

* Nálezy acheuléenskej kultúry: Na Slovensku z tejto kultúry možno pochádzajú viaceré nájdené dobre opracované pästné kliny, ale keďže sa našli povrchovým zberom, a keďže sa rovnaké pästné kliny používali aj v celom strednom paleolite, je možné, že pochádzajú až z neskoršieho obdobia - od neandertálcov. Výnimku tvorí nález z Karlovej Vsi v Bratislave (J. Hromada a J. Cuper), ktorý sa našiel vo vrstve mindelu. Tento nález dokladá prvú acheuléensku stanicu na Slovensku.

* Nálezy clactonienskej kultúry (700 000 - 200 000 pred Kr.): Sem patria nálezy odštepov z väčších kamenných jadier a s tupým uhlom úderového kužeľa pochádzajúce pravdepodobne z mindelu. Sú to jednak náhodné povrchové a teda stratigraficky nedatovateľné nálezy (napr. radiolaritový sekáč z Vyšných Ružbách, ďalej nástroje z nálezísk Seňa a Poľov), a jednak stratigraficky zhruba do roku 270 000 pred Kr. datovaný nález zo sprašového súvrstvia z náleziska Nové Mesto nad Váhom – Mnešice.

* Ohniská človeka vo Vyšných Ružbachoch a Spišskom Podhradí nájdené v štvrtohorných travertínoch. 

Z tohto obdobia sa našli početné archeozoologické nálezy (napríklad mamuty).

Kategória:Paleolit
Kategória:Dejiny Slovenska
Île de la Possession

**Île de la Possession** (doslova "ostrov vlastníctva") je najväčší ostrov Crozetových ostrovov - 150&nbsp;km2. Nachádza sa západne od Île de l’Est, spolu tvoria východnú skupinu súostrovia. Celý ostrov je vlastne neaktívny stratovulkán s centrom na západnej strane ostrova, ktorého základňu obkolesujú početné troskové kužele a povrch je značne erodovaný.

Sopečná činnosť začala v miocéne a mala niekoľko fáz. Posledná fáza nasledovala až po skončení posledného zaľadnenia (teda až v holocéne) a vytvorila niekoľko mlado vyzerajúcich troskových kužeľov, roztrúsených po celom povrchu ostrova. Podľa niektorých vedcov sú troskové kužele na západnom úbočí hlavnej vulkanickej stavby staré len niekoľko storočí.

## Externé odkazy
* www.volcano.si.edu  - ostrov Île de la Possession na Global Volcanism Program 

## Iné projekt

Kategória:Sopky zámorských území Francúzska
Kategória:Sopky Indického oceánu
Kategória:Stratovulkány
Kategória:Crozetove ostrovy
Anonymus

**Anonymus** môže byť:
* anonymný alebo neznámy autor (aj skladateľ a spisovateľ), najčastejšie vo vzťahu k starým textom, pozri Anonymus (anonymný autor)
* autor Anonymovej kroniky, synonymum Magister P., pozri Anonymova kronika
* družica, pozri Anonymus (družica)
* quebecká metalová skupina, pozri Anonymus (hudobná skupina)
Neskorý paleolit na Slovensku

Toto je článok o neskorom paleolite (13000/11000 pred Kr. – 8300/8200/8000/(novšie)9000 pred Kr.) na území Slovenska.

## Poznámky k datovaniu
13000 pred Kr. je približný začiatok dryasu 2 (predpredposledná časť würmu), 11 000 pred Kr. je približný začiatok dryasu 3 (posledná časť würmu), 8300/8200 pred Kr., je staršie (a chybné) datovanie konca pleistocénu (začiatku holocénu/ preboreálu) dodnes na Slovensku zachované ako tradičný koniec paleolitu, 8000 pred Kr. je okrúhle číslo a staršie datovanie začiatku poslednej tretiny preboreálu (začiatku mezolitu), 9000 pred Kr. je okrúhle číslo a novšie datovanie začiatku poslednej tretiny preboreálu (začiatku mezolitu). V niektorých deleniach je koniec paleolitu (začiatok mezolitu) zhruba identický s koncom pleistocénu (začiatkom holocénu/preboreálu), čomu zodpovedá číslo cca. 9600 pred Kr. (v starších deleniach 8200 pred Kr.) alebo zaokrúhlene 10000 pred Kr. (v starších deleniach 8000 pred Kr.). Ak ako hranicu začiatku neskorého paleolitu stanovíme 11000 pred Kr., potom nižšie spomenuté kultúry epigravettien a magdalénien patria ešte do mladého paleolitu.

## Podnebie
Počas tohto obdobia sa z geologického hľadiska okolo 9600 pred Kr. skončil pleistocén a posledná ľadová doba (würm) a začal sa holocén (poľadová doba). 

## Charakteristika
V závere pleistocénu došlo k čiastočnému vyľudňovaniu väčšiny  Slovenska, čo bolo pravdepodobne spôsobené koncom štvrtohornej ľadovej doby: Ľadovec sa stiahol do Škandinávie, tundra a lesotundra sa zmenila na zmiešané lesy s dnešnou faunou a nová lovná zver si vyžadovala rozpad veľkých loveckých skupín. Nástroje boli menšie a vyrábali sa po dlhej dobe väčšinou opäť z domácej suroviny. 

V tomto období doznieva kultúra epigravettien (20000/15000 – 11000 pred Kr.), ktorá je priamym pokračovaním gravettienu. Náleziská sú napríklad Veľká Ves nad Ipľom, Cejkov I, Nitra II, Trenčianske Bohuslavice.

Paralelnou kultúrou epigravettienu v strednej Európe je magdalénien (15000[?] – 10700 pred Kr., teda do začiatku dryasu 3). Na Slovensku sú nálezy zatiaľ zriedkavé (napr. Haligovce – jaskyňa Aksamitka v Pieninách, kde asi ide o presah z Poľska), hoci s nimi treba počítať, lebo magdalénien je doložený na Morave (15000 – 11000 pred Kr.) aj v Poľsku. Napríklad kostená industria na lokalite Skalka pri Púchove naznačuje možnosť prieniku magdalénienu na západné Slovensko z Moravy.

Z Poľska sporadicky prenikla do Popradskej kotliny kultúra świderien (11000 – 8800 pred Kr., teda do konca preboreálu). Je to kultúra, ktorá nadviazala na magdalénien. Náleziská sú Veľký Slavkov a Silická Jablonica. Charakteristické pre świderien sú čepeľovité listovité hroty.

## Referencie

Kategória:Dejiny Slovenska
Kategória:Paleolit
Mezolit na Slovensku

Toto je článok o mezolite (strednej kamennej dobe) na Slovensku (8 300/8 200/9 0005 700 [po starom 5 000] pred Kr.). 

## Datovanie
K datovaniu začiatku pozri neskorý paleolit na Slovensku. Koniec je daný príchodom neolitických kolonistov z východného Stredomoria na Slovensko, pozri eneolit na Slovensku. 

## Geológia a podnebie
Geologicky v tomto období pokračujú štvrtohory a poľadová doba (holocén). Z holocénu sem konkrétne spadá časť boreálu (8 8007 300 pred Kr.) a časť atlantiku (7 300 pred Kr. – 3 700 pred Kr.). Ak sa hranica začiatku stanoví na 9 000 pred Kr. alebo 9 600 pred Kr. (koniec pleistocénu), tak sem spadá aj časť preboreálu (9 600 pred Kr. – 8 800 pred Kr.) a boreál celý.

## Charakteristika mezolitu na Slovensku
Toto obdobie sa niekedy považuje za poslednú fázu paleolitu a chápe sa len ako prosté pokračovanie života pravekého lovca v nových prírodných pomeroch holocénu. Mezolit "neznamená taký obrat v ekonomike ani spoločnosti [ako neolit]". V mezolite ľadovec definitívne ustúpil, v období atlantiku sa navyše zvýšilo množstvo zrážok. Platí to, čo aj pre záver neskorého paleolitu -- fauna už mala dnešnú podobu a nástroje boli menšie. Typické pre toto obdobie v strednej Európe sú mikrolitické (drobnotvaré) nástroje geometrického tvaru (trojuholník, lichobežník, a pod.) vsadzované do násad. Okrem zberu plodov a bylín sa lovili najmä ryby a vtáky a to za tvrdých bojov medzi malými skupinami lovcov, ktoré mali svoj revír. Na lov sa používali luk, šípy, harpúny a rybárske háčiky. Pravekí ľudia začali žiť polousadlým životom a skrotili prvé domáce zviera – psa. V dôsledku rozvoja rybolovu sa mezolitické sídliská nachádzali prevažne pri vode, ale aj na pieskových dunách (lokality Tomášikovo, Šoporňa, Čierna Voda alebo Sereď). Hoci z mezolitu v zahraničí poznáme prvé pohrebiská, na Slovensku sa zatiaľ nenašli. Slovensko, tak ako celá Karpatská kotlina, bolo v mezolite osídlené veľmi riedko, o príčinách sa iba špekuluje.

V Popradskej kotline do konca preboreálu môžeme počítať s doznievaním świderienu (pozri neskorý paleolit na Slovensku). 

Na juhozápadnom Slovensku sa zhruba 7 0005 500 pred Kr. vyskytovala sereďská skupina sauveterrienu. Jej náleziská sú Mačianske vŕšky pri Seredi, Tomášikovo, Dolná Streda, povodie Čiernej vody  a Bratislava. Ľud tejto kultúry sídlil prevažne na pieskových dunách. Industria geometrických tvarov dosahuje maximálnu mikrolitickosť.

Na východe Slovenska sa vyskytovala o čosi mladšia potiská skupina tardenoisienu. Náleziská sú Košice-Barca I (oválna sídlisková jama s nástrojmi) a Medvedia jaskyňa pri Ružíne (šípy s mikrolitickými čepieľkami z pazúrika spolu s medvedími kosťami – doklad o love medveďov). Tvary nástrojov sú príbuzné obsidiánovej industrii duny Ciumeşti v Rumunsku.

## Referencie

Kategória:Dejiny Slovenska
Kategória:Mezolit
Magister Leoninus

**Leoninus**, alebo aj **Magister Leoninus** alebo **Léonin** (* 1163 – † 1190) bol významný francúzsky hudobný skladateľ. 

Magister Leoninus stal pri zrode takzvanej Notredamskej školy, ktorá bola základom pre obdobie rozkvetu stredovekej hudby Ars antiqua. Pôsobil ako kapelník katedrály Notre-Dame v Paríži. Vytvoril skladobnú techniku organum, čím významne prispel k rozvoju viachlasu. 

Je autorom prvej verzie zbierky *[[Magnus liber organi]]*, ktorá reprezentuje začiatok moderného výkladu hudobnej kompozície a podstatný rozvoj hudobného zápisu. 

## Pozri aj
* Perotinus
* Stredoveká hudba

## Iné projekty

## Externé odkazy
* Public domain sheet music

Kategória:Narodenia v 1163
Kategória:Úmrtia v 1190
Kategória:Skladatelia tzv. Notredamskej školy
Kategória:Francúzski hudobní skladatelia
Oravská skupina

**Oravská skupina** resp. **oravský typ** bola lokálna skupina lužického kultúrneho komplexu na severnom povodí Váhu, Orave a v Turci cca od 750 pred Kr. až do 300 pred Kr.  (ale rozkvitala a relevantne je doložená vlastne až od 550 pred Kr., teda od Ha D2).

Po roku 550 pred Kr. bolo územie oravskej skupiny husto osídlené, čo dokladá hustá sieť hradísk aj jednoduchých osád, ako aj pohrebiská s veľkým počtom hrobov. Najvýznamnejšie hradiská oravskej skupiny boli Tupá Skala (nad Vyšným Kubínom) a Istebné Hrádok.

Hradiská sa už stavali aj za pomoci kameňa, žili z remesla a chovu oviec a vykazujú náznaky vnútornej urbanizácie.

Oravská skupina sa vyznačuje špecifickou keramikou (výzdobu tvoria ryhy, prevládajú amforovité a baňaté nádoby, esovite prehnuté šálky), špecifickými bronzami (diadémy a nákrčníky zhotovené z masívnej tordovanej alebo hladkej tyčinky a zakončené ružicami, honosné ihlice atď.) a zmenami v pohrebnom ríte (viac žiarových bezurnových hrobov so zvyškami kremácie uloženými v jamke alebo prikrytámi pieskovcovou doskou).

Lokality žiarových pohrebísk sú napr. Dolný Kubín, Vyšný Kubín, Oravský Podzámok.

Oravská skupina bola v úzkom kontakte s susedným územím dnešného Poľska, čo dokazuje podoba hradísk.

Kategória:Orava
Kategória:Archeologické kultúry na Slovensku
Kategória:Archeologické kultúry zo železnej doby
Miloš Kováč

**Miloš Kováč** (* 1970, Zvolen – † 1. január 2007) bol slovenský športový redaktor a komentátor.

## Štúdium
Študoval na gymnáziu vo Zvolene, pokračoval v Bratislave na Slovenskej technickej univerzite (strojárstvo). Počas štúdia sa aktívne venoval basketbalu. 

## Pôsobenie
Jeho kariéra je spätá so Slovenskou televíziou, kde pôsobil ako športový redaktor banskobystrického štúdia. Ako komentátor sa venoval najmä hokeju a basketbalu. Komentoval hokejové zápasy aj na Majstrovstvách sveta 2002 vo švédskom Göteborgu, kde Slovensko získalo zlaté medaily (spolu so Stanislavom Štefánikom).

Posledným šampionátom, na ktorom sa zúčastnil, boli MS 2005. Spolu s ďalším hokejovým komentátorom Ivanom Niňajom je autorom knižnej publikácie *Slovenské hviezdy v NHL.* Zomrel po ťažkej chorobe, 1. januára 2007 vo veku 36 rokov.

## Referencie

Kategória:Narodenia v 1970
Kategória:Úmrtia v 2007
Kategória:Slovenskí športoví novinári
Kategória:Slovenskí športoví komentátori
Kategória:Osobnosti zo Zvolena